**Semne de Toamnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semne de Toamnă

Au căzut frunzele toate

Codrii trişti rămas-au goi,

Vântul bate zi şi noapte

Peste lunci şi peste sate

Norii-aducând iarăşi ploi.

Cei care-au gătit ogorul

Şi sămânţă au semănat,

Trag nădejde, în viitorul

Când le va aduce sporul

Şi-altui an cât mai bogat.

Ceru-i trist şi-i mohorât,

Soarele nu mai luceşte,

Suflă vânt, timpu-i urât

Şi parcă-ar ajunge atât,

Că sămânţa pusă creşte.

Toate se petrec sub legi

De Cel Sfânt, orânduite!

Dac-ai vrea ca să-nţelegi

Taine-ascunse să dezlegi,

Pricepi că sunt stabilite.

Pân-la ziua de-ndreptare

Toate-urmează cursul lor,

Când Suprema orientare

Privind marea Sa lucrare

Va-nsemna, un alt viitor.

Când păcatul va fi şters

Şi-alte zile-or fi curgând,

Lucrurile, în sens invers,

Remarcând şi alt revers

Se vor fi... desfăşurând.

Va fi doar... un anotimp,

Peste tot pământul soare,

N-or fi ani şi nici un timp

Şi nicio-dată-un răstimp

Viaţa lumii s-o măsoare.

S-au dus anii de veghere,

S-a dus timpul încercării,

De la nimeni nu s-o cere

De-a se supune-n tăcere

Altui termen... al probării.

Toţi s-or bucura de viaţă

C-au scăpat de suferinţi,

Trăind dulcea dimineaţă

Mântuirea având în faţă,

Puşi în rândul celor sfinţi.

Numai Domnului rămâne,

Ca şi-oglinda-n strălucire,

Semnele... de-opresiune

Care-n veci nu vor apune,

Pentru-a Sa sfântă iubire.

Flavius Laurian Duverna